09/03/2022 | Administración LocalMunicipal
Ribeira
Aprobación da lista definitiva de aspirantes admitidos e excluídos no proceso selectivo para a provisión en propiedade dunha praza de arquitecto técnico (OEP 2018), nomeamento do tribunal avaliador, lugar, día e hora do inicio do proceso selectivo

DECRETO: Aprobación da lista definitiva de aspirantes admitidos/as e excluídos/as no proceso selectivo para provisión en propiedade dunha praza de ARQUITECTO/A TÉCNICO/A en desenvolvemento da Oferta de Emprego Público do ano 2018, nomeamento do tribunal cualificador, lugar, data e hora do inicio do proceso selectivo. Expte.2020 ATEC00001 VISTO o expediente que se tramita para a provisión en propiedade dunha praza de ARQUITECTO/A TÉCNICO/A, en desenvolvemento da Oferta de Emprego Público do ano 2018, a través do sistema de selección de oposición, segundo as Bases de selección que foron aprobadas por Acordo da Xunta de Goberno Local na súa sesión de data 21/10/2021, e publicadas no Boletín Oficial da Provincia de A Coruña número 204 do 26/10/2021, no taboleiro de anuncios do Concello de Ribeira, así como na súa páxina web, anunciándose a convocatoria no citado boletín provincial, no Diario Oficial de Galicia número 223, do 19/11/2021, no Boletín Oficial do Estado número 280, do 23/11/2021, e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 6.ª das que rexen este proceso selectivo, esta Alcaldía, na data 05/01/2022, ditou resolución aprobando a lista provisional dos/as aspirantes admitidos/as e excluídos/as no proceso selectivo antes referido, que se publicou no BOP da Coruña de data 12/01/2022 número 7, no taboleiro de anuncios do Concello de Ribeira, así como na súa páxina web, concedéndose un prazo de 10 días hábiles, contado desde o seguinte ó da publicación da resolución no BOP, para poderen emendar, de ser o caso, o defecto que motivou a exclusión e presentar nova documentación. Polo exposto, rematado o referido prazo, esta Alcaldía, de conformidade coa Base 6.ª das que rexen este proceso selectivo, RESOLVE: Primeiro. –Aproba-la lista definitiva dos/as aspirantes admitidos/as e excluídos/as no proceso selectivo antes referido, do xeito seguinte: 1) Non achegar instancia solicitando participar no proceso selectivo.2) Instancia presentada fóra de prazo.3) Non achegar fotocopia do DNI ou documento identificativo 4) Non achegar fotocopia do título académico esixido na convocatoria.5) Non achegar xustificante do ingreso dos dereitos de exame.6) Non achega certificado de situación administrativa ou certificado de períodos de inscrición co fin de acreditar a situación de desemprego para o caso de exención de taxa.7) Non achega a vida laboral xunto co certificado de períodos de inscrición co fin de acreditar a situación de desemprego para o caso de exención da taxa.8) Non achega permiso de conducir. A inclusión dos aspirantes na lista definitiva de admitidos/as non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo. –A lista definitiva de admitidos/as e excluídos/as publicarase no Boletín Oficial da Provincia e no taboleiro de anuncios (sede electrónica). Así mesmo, a título informativo e complementario, publicarase na páxina web do Concello de Ribeira (www.ribeira. gal) no apartado “taboleiro de anuncios”. Terceiro. –Nomear o seguinte tribunal avaliador do proceso selectivo: Presidente: Titular: Uxía Landeira Pereira, enxeñeira municipal do Concello de Ribeira. Suplente: Pablo Bao Castro, interventor do Concello de Ribeira. Secretaria: Titular: María Sieira Ríos, técnico de administración xeral, adscrita ao departamento de secretaría e servizos xerais do Concello de Ribeira. Suplente: María Teresa Cid Poza, tesoureira do Concello de Ribeira. Vogais: 1.º vogal, titular: Martín Cerreda Álvarez, arquitecto municipal do Concello de Ribeira. Suplente: Elsa González Villarino, arquitecta municipal do Concello de Porto do Son.2.º vogal, titular: Pablo Martín Fernández Castro, arquitecto municipal do Concello de Arteixo. Suplente: Mónica Neira Mato, arquitecta municipal do Concello de A Estrada.3.º vogal, titular: Francisco Seco Franco, arquitecto técnico da Deputación Provincial da Coruña. Suplente: Pedro González Pérez, arquitecto técnico da Deputación Provincial da Coruña. Contra a composición deste tribunal poderá presentarse escrito de recusación, de acordo cos artigos 23 e 24 da Lei 40/2015, do 01 de outubro, do Réxime Xurídico do Sector Público. Cuarto. –Convocar ós/ás aspirantes admitidos/as para que o día 31 de marzo de 2022, ás 11.00 horas, se presenten no Polideportivo Alcalde Torres Colomer, sito na rúa Barreiro, s/n, da parroquia de Palmeira, do municipio de Ribeira, para a celebración do primeiro exercicio dos que compoñen o proceso selectivo. Os/as aspirantes acudirán provistos do seu Documento Nacional de Identidade. Así mesmo, os/as aspirantes que acudan a esta proba deberán traer máscara e o seu propio bolígrafo. Quinto. –Publicar edicto co contido da presente Resolución no Boletín Oficial da Provincia, no taboleiro de anuncios (sede electrónica), e na páxina web do Concello de Ribeira, no apartado “taboleiro de anuncios”. Sexto. –Contra a presente resolución poderá interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación no taboleiro de anuncios (sede electrónica). Con carácter potestativo e previo, poderá interpoñer recurso de reposición ante esta Alcaldía, no prazo dun mes, contado desde o día seguinte ó da súa publicación no taboleiro de anuncios (sede electrónica). Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. En Ribeira, a 3 de marzo de 2022. O alcalde, Manuel Ruiz Rivas. Dou fe, o secretario xeral, Juan Manuel Salguero del Valle.